
Ministru kabineta sēdes protokollēmums

Noteikumu projekts "Grozījumi Ministru kabineta 2020. gada 14. jūlija noteikumos Nr. 445 "Kārtība, kādā iestādes ievieto informāciju internetā""

· 1. Pieņemt iesniegto noteikumu projektu. 
· 2. Vides aizsardzības un reģionālās attīstības ministrijai sadarbībā ar Tieslietu ministriju (Valsts zemes dienestu) un Satiksmes ministriju (VSIA "Latvijas Jūras administrācija") līdz 2023.gada 31.oktobrim rast risinājumu, paredzot atbildīgo institūciju un tai nepieciešamo finansējumu, lai nodrošinātu Īstenošanas regulas prasībām atbilstošas datu kopas “Administratīvās vienības” (ietverot informāciju par jūras vienībām) izveidi un publicēšanu.
· 3. Tieslietu ministrijai (Valsts zemes dienestam) valsts pamatbudžeta programmā 07.00.00 "Nekustamā īpašuma tiesību politikas īstenošana" papildus nepieciešamo finansējumu 2024. gadam 181 984 euro apmērā Īstenošanas regulas prasību izpildei un 8 jaunu tīmekļa pakalpju izveidei izskatīt Ministru kabinetā likumprojekta "Par valsts budžetu 2024. gadam un budžeta ietvaru 2024., 2025. un 2026. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem.
· 4. Jautājums par nepieciešamo papildu finansējumu izskatāms Ministru kabineta likumprojekta "Par valsts budžetu 2024.gadam un budžeta ietvaru 2024., 2025. un 2026.gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem.
· 5. Valsts kancelejai sagatavot noteikumu projektu parakstīšanai. 

